Source: http://legislatie.just.ro/Public/DetaliiDocument/202033
Timestamp: 2019-06-17 17:46:40+00:00
Document Index: 2084546

Matched Legal Cases: ['articolul 111', 'articolul 178', 'articolul 178', 'articolul 178', 'articolul 180', 'articolul 180', 'articolul 183', 'articolul 183']

ORD DE URGENTA (A) 69 10/06/2009 - Portal Legislativ
PRIM-MINISTRUEMIL BOCContrasemnează:Ministrul sănătății,Ion BazacViceprim-ministru, ministrul administrației și internelor,Dan NicaMinistrul finanțelor publice,Gheorghe Pogea
ORDONANȚĂ DE URGENȚĂ nr. 69 din 10 iunie 2009pentru modificarea și completarea Legii nr. 95/2006 privind reforma în domeniul sănătății
Având în vedere necesitatea eficientizării serviciilor de asistență medicală, care sunt componente de bază ale sistemului de sănătate publică, precum și necesitatea adoptării urgente a unui cadru juridic pentru îndeplinirea obligației statului de garantare a dreptului constituțional al cetățenilor la ocrotirea sănătății, prin certificarea calității serviciilor de sănătate, precum și faptul că spitalele funcționează la standarde naționale și europene,ținând seama de faptul că neadoptarea de măsuri imediate, prin ordonanță de urgență, ar conduce la reale dificultăți în ceea ce privește o funcționare optimă a întregii activități de conducere a spitalelor, cu consecințe serioase în ceea ce privește utilizarea eficientă a fondurilor publice,luând în considerare problemele apărute în sistemul de asistență spitalicească din România, ca urmare a managementului defectuos la nivelul unui număr însemnat de spitale, cu consecințe directe în calitatea îngrijirilor medicale acordate populației,în considerarea faptului că aceste elemente vizează interesul general public și constituie situații de urgență și extraordinare a căror reglementare nu poate fi amânată,în temeiul art. 115 alin. (4) din Constituția României, republicată,Guvernul României adoptă prezenta ordonanță de urgență. + Articolul ILegea nr. 95/2006 privind reforma în domeniul sănătății, publicată în Monitorul Oficial al României, Partea I, nr. 372 din 28 aprilie 2006, cu modificările și completările ulterioare, se modifică și se completează după cum urmează:1. La articolul 111 alineatul (15), litera a) se modifică și va avea următorul cuprins:a) exercitarea unor funcții în cadrul unei autorități executive, legislative ori judecătorești, pe toată durata mandatului, precum și cu deținerea de orice alte funcții salarizate, cu excepția funcțiilor sau activităților în domeniul medical desfășurate în aceeași unitate sanitară, a activităților didactice, de cercetare științifică și de creație literar-artistică; ... (la 29-05-2010, Articolul I a fost completat de Punctul 1, Articolul I din LEGEA nr. 91 din 21 mai 2010, publicată în MONITORUL OFICIAL nr. 348 din 26 mai 2010 ) ... 1^1. La articolul 178, alineatul (2) se modifică și va avea următorul cuprins:(2) Managerul persoană fizică sau reprezentantul desemnat de managerul persoană juridică trebuie să fie absolvent al unei instituții de învățământ superior și să îndeplinească una dintre următoarele condiții:a) să fie absolvent al unor cursuri de perfecționare în management sau management sanitar, agreate de Ministerul Sănătății și stabilite prin ordin al ministrului sănătății; ... b) să fie absolvent al unui masterat sau doctorat în management sanitar, economic sau administrativ organizat într-o instituție de învățământ superior acreditată, potrivit legii. ... (la 29-05-2010, Alineatul (2) din Punctul 1^1. , Articolul I a fost modificat de Punctul 2, Articolul I din LEGEA nr. 91 din 21 mai 2010, publicată în MONITORUL OFICIAL nr. 348 din 26 mai 2010 ) ... 2. La articolul 178, după alineatul (2) se introduce un nou alineat, alineatul (2^1), cu următorul cuprins:(2^1) Pentru spitalele clinice în care se desfășoară și activitate de învățământ și cercetare științifică medicală, managerul trebuie să fie cadru universitar sau medic primar și să fie absolvent al unor cursuri de perfecționare în management sau management sanitar, agreate de Ministerul Sănătății și stabilite prin ordin al ministrului sănătății. ... 3. La articolul 178, alineatul (5) se modifică și va avea următorul cuprins:(5) Contractul individual de muncă al persoanelor care ocupă funcția de manager se suspendă de drept pe perioada exercitării mandatului. ... 4. La articolul 180 alineatul (1), litera a) se modifică și va avea următorul cuprins:a) exercitarea oricăror altor funcții salarizate, nesalarizate sau/și indemnizate, cu excepția funcțiilor sau activităților în domeniul medical în aceeași unitate sanitară, a activităților didactice, de cercetare științifică și de creație literar-artistică; (la 29-05-2010, Litera a) din Punctul 4. , Articolul I a fost modificată de Punctul 3, Articolul I din LEGEA nr. 91 din 21 mai 2010, publicată în MONITORUL OFICIAL nr. 348 din 26 mai 2010 ) ... ... 5. La articolul 180, alineatul (5) se modifică și va avea următorul cuprins:(5) Persoanele care îndeplinesc funcția de manager pot desfășura activitate medicală în instituția respectivă. ... 6. La articolul 183, alineatul (6) se modifică și va avea următorul cuprins:(6) Contractul individual de muncă al persoanelor care ocupă funcții de conducere specifice comitetului director se suspendă de drept pe perioada exercitării mandatului. ... 7. La articolul 183^3 , după litera m) se introduc două noi litere, literele n) și o), cu următorul cuprins:n) dacă se constată că managerul nu mai îndeplinește condițiile prevăzute de dispozițiile legale în vigoare pentru exercitarea funcției de manager; ... o) în cazul existenței plăților restante, a căror vechime este mai mare de 2 ani, în condițiile în care se constată nerespectarea achitării obligațiilor către furnizori prin încălcarea legislației în vigoare privind înregistrarea cronologică și sistematică în contabilitatea instituției a acestor datorii corelată cu respectarea termenelor contractuale. ... ... + Articolul II(1) Începând cu data intrării în vigoare a prezentei ordonanțe de urgență, funcția de manager sau manager interimar al spitalului, ocupată în prezent conform legii, poate fi exercitată numai de persoana fizică sau reprezentantul desemnat de managerul persoană juridică, care îndeplinește dispozițiile prezentei ordonanțe de urgență.(2) În termen de 3 zile de la intrarea în vigoare a prezentei ordonanțe de urgență, ministrul sănătății numește prin ordin comisii în vederea analizării și verificării îndeplinirii de către manageri și manageri interimari a dispozițiilor prezentei ordonanțe de urgență.(3) Comisiile prevăzute la alin. (2) vor întocmi în termen de 30 de zile de la numire un raport privind îndeplinirea sau neîndeplinirea de către manageri și manageri interimari de spital a dispozițiilor prezentei ordonanțe de urgență.
Gheorghe PogeaBucurești, 10 iunie 2009.Nr. 69.